हालांकि गीता ने शुरुआत में जिस परिवार को तस्वीरों के जरिए पहचाना था, वह मिलने के बाद उन्हें पहचान नहीं पाई। स्वराज ने कहा कि जब तक उसका ‘असली परिवार’ नहीं मिल जाता, तब तक वह इंदौर में रहेगी। प्रधानमंत्री मोदी ने कहा, ‘घर वापसी पर तुम्हारा स्वागत है गीता। तुम्हें वापस पाकर बहुत अच्छा लग रहा है। पूरा भारत तुम्हारा ख्याल रखेगा।’ उन्होंने आश्वासन दिया कि उसके परिवार का पता लगाने के लिए हर प्रयास किया जाएगा। आज से लगभग 15 साल पहले जब गीता पाकिस्तान रेंजर्स को लाहौर रेलवे स्टेशन पर समझौता एक्सप्रेस में अकेली बैठी मिली थी, तब वह कथित तौर पर महज सात से आठ साल की थी।